Sportoù tennañ

Er sportoù tennañ e renker an holl sportoù ma implijer un arm-tan pe un arbalastr da dizhout ur sibl (war baper pe e metal) pe pladennoù douar-pri (er ball-trap da skouer). Ar sportoù tennañ a vez meret gant bodadoù disheñvel er bed : an ISSF evit ar sportoù tennañ olimpek, an IPSC evit an tenn pleustrek hag an IAU evit an arbalastr. An tennañ zo ur sport olimpek abaoe 1896. La FFTir et son histoire war lec'hienn ar c'hevredad, 21/06/2023 (lennet d'an 03/07/2024)

 Istor 

 Orin 
Da vare ar Brezel Kant Vloaz e voe goulennet gant pennoù-meur 'zo e kornôg Europa (Charlez V e 1369 e Rouantelezh Frañs, Yann V e 1407 e Breizh) e vije pleustret war an tennañ gant ar vourc'hizien evit ma c'halljent difenn o c'hêr o-unan. Diwar-se e teuas ar c'henstrivadegoù papigod, a voe poblek-tre e Breizh hag en Europa betek an XVIII kantved. Enne e veze tennet gant arbalastroù ha gwaregoù da gentañ, ha gant akebutoù hag armoù-tan adalek ar XV kantved.

 Diorren ha frammañ e dibenn an XIX kantved 
Betek kreiz an XIX kantved e veze graet sportoù tennañ gant paotred pinvidik dreist-holl. Tamm-ha-tamm e voe enbarzhet an tennañ e luskad frammañ ha reolenniñ ar sportoù a oa d'ar mare-se. DIETSCHY Paul, Le tir sportif en guerre : l'Union des Sociétés de Tir de France de 1912 à 1920, in Les Français et les armes à feu de 1789 à nos jours, pp. 323-334 E 1866 e voe krouet ar c'hevredigezhioù tennañ kentañ e Frañs. Adalek ar bloavezhioù 1870 e voe digoret an tennañ da izili ar meteier sokial izeloc'h. Kevredigezhioù publik a voe savet, ha int arc'hantaouet gant ar c'humunioù o-unan a-wechoù. Ministrerezh ar Brezel a grouas e Bro-C'hall an USFT (Union des Sociétés de Tir de France). Kement-se a vleuniaoue en aergelc'h veñjañs ha digoll goude ar brezel kollet a-enep Prusia. E 1882 e voe krouet er skolioù ar Bataillons scolaires, o fal brudañ mennozhioù ar Republik ha deskiñ an tennañ d'ar baotred yaouank a-drugarez da armoù bihan o c'halibr ha kopiet diwar armoù reoliek an arme c'hall. E 1886 e konted 43.326 skoliad e 146 batailhon a seurt-se Les bataillons scolaires war Le temps des instituteurs (lennet d'ar 04/07/2024). E 1896 e voe degemeret ar sportoù tennañ er C'hoarioù Olimpek nevez gant souten Pierre de Coubertin.

 Brezel-bed Kentañ 
Tro 400.000 ezel a oa bodet e 3.162 gevredigezh an USFT da vare deroù ar Brezel-bed Kentañ e 1914. D'an 3 a viz Meurzh e c'halvas Henri Desgrange, rener ar gazetenn sportoù L'Auto, da gemer perzh e « match bras » ar brezel L'Auto, n° 5010, 03/08/1914. Heuliet e voe un nebeud devezhioù war-lerc'h gant renerien an USFT a c'halvas hec'h izili da rollañ en arme evit difenn o bro. O fal e oa ivez prouiñ e oa talvoudus kelenn an tennañ d'ar siviled evit prientiñ brezelioù. E-pad ar brezel e voe diskouezet koulskoude ne gorde ket hentennoù ha doareoù ar sportoù tennañ gant doktrin an arme. Betek fin ar brezel e stourmas an USFT evit ledanaat kelenn an armoù d'ar muiañ-niver a siviled, hep kemer e kont koulskoude pouez brasoc'h-brasoc'h ar c'hanolierezh en emgannoù. Lakaat a reas war-wel taolioù-dreist hec'h izili war an talbenn en he c'helaouenn Tir National. Er standoù tennañ e tiwanas sibloù nevez, warne pennoù soudarded alaman. E 1919 e nac'has an USTF da gaout darempredoù gant tennerien alaman, aostrian, hungariat pe turk. Aotreet e voe an dennerien alaman da gemer perzh er C'hoarioù Olimpek en-dro e 1928 nemetken.

 Kreiz an XX kantved ha ganedigezh an FFT 
 arbalastr
 armoù kozh
 benchrest
 karabinenn
 sibloù lusk
 skolioù-tennañ
 para-tennañ
 pistolenn
 sibloù metal
 TAR (Tennañ gant Armoù Reolius)
 tennañ war pladennoù
 tenn pleustrek (dindan an anv Tir Sport de Vitesse)
An FFBT (Fédération Française de Ball-Trap), un disrann eus an FFT abaoe 1985, a ra war-dro aozañ variezonoù ar Ball-Trap, evel ar fos hollvedel pe an hentad chaseal.

 E Breizh 
E 2024 e oa 13 kleub tennañ stag ouzh an FFTir e Liger-Atlantel Clubs de tirs sportif Loire-Atlantique war bajenn kevredad ar "Pays de la Loire" (lennet d'ar 16/12/2024) ha 83 kleub e peurrest Breizh. 8 600 tenner(ez) a gaved e pevar departamant ar rannvro melestradurel La Ligue war bajenn kevredad ar rannvro velestradurel (lennet d'ar 16/12/2024).

 Amprouennoù olimpek 
Da vare ar C'hoarioù Olimpek Hañv e 2024 e voe kaset an amprouennoù da heul e CNTS Châteauroux  Calendrier Olympique Tir, war lec'hienn ofisiel ar C'hoarioù Olimpek (lennet d'ar 24/06/2024): 

 Karabinenn dre aer da 10 metr (kemmesk, paotred ha merc'hed)
 Pistolenn dre aer da 10 metr (kemmesk, paotred ha merc'hed)
 Fos olimpek (paotred, merc'hed)
 Karabinenn da 50 metr tri savlec'h (paotred, merc'hed)
 Pistolenn da 25 metr (paotred, merc'hed)
 Skeet (paotred, merc'hed)
 Pistolenn tizh da 25 metr (paotred)

 Sportourien vrudet 
E-mesk an dennerien ha tennerezed bet tapet gante medalennoù olimpek pe bet kampion ar bed e kaver :

 Ralf Schumann ()
 Károly Takács ()
 László Hammerl ()
 Malcolm Cooper ()
 Luciano Giovannetti ()
 Matthew Emmons ()
 Guo Wenjun ()
 Chen Ying ()
 Michael Diamond ()
 Kim Rhode ()
 Vincent Hancock ()
 Russell Mark ()
 Niccolò Campriani ()
 Jin Jong-oh ()
 Jean Quiquampoix ()
 Yang Qian ()
 Camille Jedrzejewski ()
 Tanguy De La Forest ()
 Éric Grauffel ()

 Liammoù diavaez 
  Lec'hienn an FFT
  Kevredad ar Sportoù Tennañ e rannvro melestradurel Breizh, stag ouzh an FFT
  Komite departamant Liger-Atlantel ar Sportoù Tennañ, stag ouzh an FFT
  Lec'hienn an FFBT
  Ur video bruderezh diwar-benn an 12 sport tennañ enbarzhet en FFTir

Daveennoù

Rummad:Sportoù
Rummad:Armoù-tan
Rummad:Sportoù tennañ
Rummad:Sportoù olimpek